Cîţu acuză că nu a văzut un plan pentru valul 4 al Ministerului Sănătății.
Cîţu, când Cseke Attila a preluat interimar Ministerul Sănătății a găsit puțin peste 600 de paturi ATI. Ministerul Sănătății avea datoria să pregătească pentru orice șoc, a susținut premierul. Prim-ministrul declară că rolul Ministerului Sănătății era să se asigure că sistemul sanitar este pregătit.
Premierul Florin Cîţu acuză că nu a văzut un plan al Ministerului Sănătății pentru pregătirea valului 4: "Eu nu am văzut acest plan şi acum îl căutăm".Cîţu afirmă că atunci când Cseke Attila a preluat interimar Ministerul Sănătății a găsit puțin peste 600 de paturi ATI."Nu e vorba numai de paturi. E nevoie şi de personal şi noi știm foarte bine ce am făcut anul trecut, am detașat personal. Trebuia să vorbești cu acești oameni din timp, să îi pregătești. Un plan era mult mai simplu", a spus Cîţu la Digi24.Întrebat dacă Ministerul Sănătății nu a pregătit, practic, un plan, premierul a răspuns: "Eu nu am văzut acest plan şi acum îl căutăm".Potrivit premierului, Ministerul Sănătății avea datoria să pregătească pentru orice șoc: "Eu am spus să mențină capacitatea, să fie aceleași paturi în secțiile ATI pentru că nu știm cum va fi valul 4. Să avem măcar 1.600 de paturi. S-a luat decizia printr-un ordin al ministerului să fie reduse aceste paturi, să încerce o flexibilizare. Foarte bine, dacă se făcea în sensul în care să poți să şi aduci paturile înapoi foarte repede".Prim-ministrul declară că rolul Ministerului Sănătății era să se asigure că sistemul sanitar este pregătit, că poate face față oricărui șoc.În opinia lui Cîţu, în valul 4 va fi nevoie de 2.000 de paturi pe secțiile de terapie intensivă."Dacă ne vaccinăm, nu este nevoie să ajungem la 1.600 de cazuri în ATI", adaugă prim-ministrul.